Gradonačelnik

KLASA: 363-01/18-09/27

URBROJ: 2117-01-01-19-5

Dubrovnik, 13. rujna 2019.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.), gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Pravilnika o dopunama Pravilnika o snimanju na javnim površinama i u prostorima kojima gospodari Grad Dubrovnik i upućuje se Gradskom vijeću Grada Dubrovnika na raspravljanje i donošenje.
2. Tekst prijedloga Pravilnika iz točke 1. ovoga Zaključka je sastavni dio istog.
3. Izvjestitelj u ovoj točki bit će Zamjenica gradonačelnika, gđa Jelka Tepšić

Gradonačelnik

Mato Franković

DOSTAVITI:

1. Služba Gradskog vijeća Grada Dubrovnika, ovdje
2. Upravni odjel za gospodarenje gradskom imovinom, ovdje
3. Evidencija
4. Pismohrana

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01., 60/01., 109/07., 125/08., 36/09., [150/11](http://www.zakon.hr/cms.htm?id=267)., [144/12](http://www.zakon.hr/cms.htm?id=268)., [19/13](http://www.zakon.hr/cms.htm?id=285)., [137/15](http://www.zakon.hr/cms.htm?id=15727)., [123/17](https://www.zakon.hr/cms.htm?id=26157).), članka 32. Statuta Grada Dubrovnika ("Službeni glasnik Grada Dubrovnika" broj: 04/09., 6/10., 3/11., 14/12., 5/13. i 6/13.- pročišćeni tekst), članka 5. Odluke o zakupu javnih površina („Službeni glasnik Grada Dubrovnika" broj: 1/14., 21/15., 3/16., 17/16., 15/17., 25/17, 12/18.) članka 70. Odluke o komunalnom redu ("Službeni glasnik Grada Dubrovnika" broj: 10/09., 2/10., 6/11, 2/12, 5/14, 8/14., 19/15, 10/16, 2/18, 13/18., 8/19) Gradsko vijeće Grada Dubrovnika donosi

**Pravilnik o dopunama**

**Pravilnika o snimanju na javnim površinama i u prostorima kojima gospodari Grad Dubrovnik**

Članak 1.

U Pravilniku o snimanju na javnim površinama i u prostorima kojima gospodari Grad Dubrovnik („Službeni glasnik Grada Dubrovnika“ broj: 23/18) u članku 3. iza stavka 2. dodaje se stavak 3 i glasi:

*„Iznimno od stavka 2. ovog članka zahtjev za snimanje komercijalnih fotografija, kojim se ne ometa normalan promet pješaka i/ili vozila, ne postavlja oprema i scenografija na javnu površinu, ne zatvaraju potpuno ili djelomično ulice, trgovi, kanali, luke i sl. za pješački i drugi promet, ne zatvaraju prostori za potrebe snimanja i ne uključuju postavljanje opreme i scenografije, može se podnijeti najkasnije 7 (sedam) dana prije planiranog snimanja*.“

Dosadašnji stavak 3. postaje stavak 4.

Članak 2.

Ova odluka stupa na snagu osmog dana od dana objave u „Službenom glasniku Grada Dubrovnika“.

Predsjednik Gradskog vijeća:

mr.sc. Marko Potrebica, v. r.

**Obrazloženje**

Gradsko vijeće Grada Dubrovnika na 17. sjednici, održanoj 9. studenoga 2018., donijelo je Pravilnik o snimanju na javnim površinama i u prostorima kojima gospodari Grad Dubrovnik („Službeni glasnik Grada Dubrovnika“ broj: 23/18).

Osobe koje se bave snimanjima definiranim u predmetnom Pravilniku ukazale su kako im operativno predstavlja problem podnositi zahtjev kojim prijavljuju točnu lokaciju za foto snimanja 15 dana prije održavanja snimanja. U obrazloženju navode kako su foto snimanja uglavnom bez posebnih zahtjeva (npr. scenografija, zauzimanje površine isključivo za snimanje) te kako takve snimateljske ekipe, u praksi, uglavnom dolaze u Dubrovnik dva dana prije samog snimanja kada se i, po obilasku, odabire lokacija prikladna za snimanje.

Slijedom navedenog, predlaže se dopuniti odredbe Pravilnika na način da se iznimno u slučajevima snimanja komercijalnih fotografija kojima se ne ometa normalan promet pješaka i/ili vozila, ne postavlja oprema i scenografija na javnu površinu, ne zatvaraju potpuno ili djelomično ulice, trgovi, kanali, luke i sl. za pješački i drugi promet, ne zatvaraju prostori za potrebe snimanja i ne uključuju postavljanje opreme i scenografije zahtjev može podnijeti, umjesto najkasnije15 dana prije snimanja, najkasnije 7 dana prije snimanja.

Upravni odjel za gospodarenje gradskom imovinom

KLASA: 363-01/18-09/27

URBROJ: 2117-01-04-19-4

Dubrovnik, 13. rujna 2019.

Gradonačelnik

-ovdje-

PREDMET: Prijedlog Pravilnika o izmjenama i dopunama Pravilnika o snimanju na javnim površinama i u prostorima kojima gospodari Grad Dubrovnik

Grads

ko vijeće Grada Dubrovnika na 17. sjednici, održanoj 9. studenoga 2018., donijelo je Pravilnik o snimanju na javnim površinama i u prostorima kojima gospodari Grad Dubrovnik („Službeni glasnik Grada Dubrovnika“ broj: 23/18).

Osobe koje se bave snimanjima definiranim u predmetnom Pravilniku ukazale su kako im operativno predstavlja problem podnositi zahtjev kojim prijavljuju točnu lokaciju za foto snimanja 15 dana prije održavanja snimanja. U obrazloženju navode kako su foto snimanja uglavnom bez posebnih zahtjeva (npr. scenografija, zauzimanje površine isključivo za snimanje) te kako takve snimateljske ekipe, u praksi, uglavnom dolaze u Dubrovnik dva dana prije samog snimanja kada se, po obilasku, odabire lokacija prikladna za snimanje.

Slijedom navedenog, predlaže se dopuniti odredbe Pravilnika na način da se iznimno u slučajevima snimanja komercijalnih fotografija kojima se ne ometa normalan promet pješaka i/ili vozila, ne postavlja oprema i scenografija na javnu površinu, ne zatvaraju potpuno ili djelomično ulice, trgovi, kanali, luke i sl. za pješački i drugi promet, ne zatvaraju prostori za potrebe snimanja i ne uključuju postavljanje opreme i scenografije zahtjev može podnijeti, umjesto najkasnije15 dana prije snimanja, najkasnije 7 dana prije snimanja.

Slijedom navedenog predlaže se Gradonačelniku donijeti sljedeći

Z A K L J U Č A K

1. Utvrđuje se prijedlog Pravilnika o dopunama Pravilnika o snimanju na javnim površinama i u prostorima kojima gospodari Grad Dubrovnik i upućuje se Gradskom vijeću Grada Dubrovnika na raspravljanje i donošenje.
2. Tekst prijedloga Pravilnika iz točke 1. ovoga Zaključka je sastavni dio istog.
3. Izvjestitelj u ovoj točki bit će Zamjenica gradonačelnika, gđa Jelka Tepšić.

Pročelnik

Zdenko Medović

DOSTAVITI:

1. Služba Gradskog vijeća Grada Dubrovnika, ovdje
2. Upravni odjel za poslove gradonačelnika, ovdje
3. Evidencija
4. Pismohrana